Notum sit omnibus futuris et presentibus quod Rodulfus de Bicie et Guielina, soror ejus, laudante marito suo Odone Carpentario et filiis suis Artaldo et Guidone, laudantibus etiam fratribus suis Jofrido et Bernardo et Roberto de Bicie, dederunt atque concesserunt Deo et sancte Marie et monachis de Firmitate quemdam mansum, cum omnibus appendiciis ejusdem mansi, sine ulla retentione, tam in bosco quam in plano, apud Chasul. Ex hoc habuit ipse Rodulfus.XXXVII. solidos et unam cappam et Guielina soror ejus.XXV. solidos et Jofridus tres solidos et Robertus duos subtulares. Testes Rodulfi et fratrum ejus: Hugo, prior Firmitatis et Sofridus et Hugo de Marcillei, monachi Firmitatis, Robertus, archipresbiter de Sala, Hugo, canonicus Cabilonis, de Capella. Hoc autem factum est in manu domni Vuillelmi, abbatis Firmitatis. Testes Guieline: Hugo de Marcillei, monachus, Berengarius, conversus, Bernardus et Guillelmus de Buxi, Robertus de Orlis, Hugo, canonicus Cabilonis predictus, Hugo de Reis, Painus Bereinz. Sciendum est quod mansus predictus vocatur mansus Petri de Larva. Notandum quoque est quod prefati homines juraverunt super altare sancte Marie de Firmitate de predicto negocio tenere in perpetuum pacem et contra omnes homines tuitionem.